KOMISIJOS REGLAMENTAS (EB) Nr. 580/2005
2005 m. balandžio 14 d.
iš dalies keičiantis Reglamentą (EB) Nr. 206/2005, nustatantį galutines apsaugos priemones išaugintų lašišų importui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. gruodžio 22 d. Tarybos reglamentą (EB) Nr. 3285/94 dėl bendrų importo taisyklių ir Reglamento (EB) Nr. 518/94 (1) panaikinimo, ypač į jo 16 straipsnį,
atsižvelgdama į 1994 m. kovo 7 d. Tarybos reglamentą (EB) Nr. 519/94 dėl bendrų importo iš tam tikrų trečiųjų šalių taisyklių ir Reglamentų (EEB) Nr. 1765/82, Nr. 1766/82 ir Nr. 3420/83 (2) panaikinimo, ypač į jo 15 straipsnį,
kadangi:
(1)
2005 m. vasario 4 d. Komisijos reglamentu (EB) Nr. 206/2005 (3) (toliau - galutinis reglamentas) Komisija nustatė galutines apsaugos priemones. Minimalios importo kainos („MIK“) taikymas yra viena iš priemonių, nustatytų pagal jo 2 straipsnį.
(2)
Galutinio reglamento 2 straipsnio 3 dalyje yra nustatytas iki 2005 m. balandžio 15 d. taikytinas MIK lygis.
(3)
Galutinio reglamento 112 konstatuojamojoje dalyje reikalaujama kuo anksčiau atlikti MIK peržiūrą prieš jai įsigaliojant, jei to būtų reikalaujama.
(4)
Remdamasi 112 konstatuojamosios dalies nuostatomis, Komisija dabar stebi rinką ir kainų pokyčius. Šiame etape dar neįmanoma priimti sprendimo dėl galutinės minimalios importo kainos tinkamumo. Esant tokioms aplinkybėms, tuo pačiu per daug netrikdant rinkos ir siekiant sudaryti Komisijai sąlygas priimti galutinę išvadą, manoma, kad laipsniško įvedimo laikotarpį reikėtų pratęsti iki 2005 m. gegužės 24 d.
PRIĖMĖ ŠĮ REGLAMENTĄ:
Vienintelis straipsnis
1. Reglamento (EB) Nr. 206/2005 2 straipsnio 3 dalyje nurodyta data „2005 m. balandžio 15 d.“ pakeičiama į „2005 m. gegužės 24 d.“
2. Reglamento (EB) Nr. 206/2005 2 straipsnio 4 dalyje nurodyta data „2005 m. balandžio 16 d.“ pakeičiama į „2005 m. gegužės 25 d.“
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. balandžio 14 d.